**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 327**

(protokols Nr. 10, 30. p.)

**Par finansējuma piešķiršanu pašvaldības iestādēm un struktūrvienībām**

Pamatojoties uz likumu "[Pašvaldību likum](https://likumi.lv/ta/id/336956-pasvaldibu-likums)s" [10. panta](https://likumi.lv/ta/id/336956-pasvaldibu-likums#p10) pirmo daļu, likuma "[Par pašvaldību budžetiem](https://likumi.lv/ta/id/34703-par-pasvaldibu-budzetiem)" [16.](https://likumi.lv/ta/id/34703-par-pasvaldibu-budzetiem#p16) panta otro daļu un "Likuma par budžetu un finanšu vadību" [6. pantu](https://likumi.lv/ta/id/34703-par-pasvaldibu-budzetiem#p6) un Finanšu un attīstības komitejas pieņemtajiem lēmumiem par finansējuma piešķiršanu, Finanšu nodaļa ir apkopojusi atbalstītos lēmum projektus un tos apkopojusi vienā lēmum projektā par kopējo summu 18 503,13 EUR.

Noklausījusies sniegto informāciju, ņemot vērā 12.06.2025. Finanšu un attīstības jautājumu komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Piešķirt finansējumu:

1. Aronas pagasta pārvaldes Kusas sporta zālei 3 704,33 EUR ugunsgrēka atklāšanas un trauksmes sistēmas remontam no Aronas pagasta pārvaldes 2024. gada budžeta atlikuma
2. Sarkaņu pagasta pārvaldei 1 304,38 EUR derīgo izrakteņu atradnes “Biksēre 2” rekultivācijai no Madonas novada pašvaldības dabas resursa nodokļa ieņēmuma atlikuma
3. Aronas pagasta pārvaldei 3 914,40 EUR meliorācijas būves ierīkošanai no Aronas pagasta pārvaldes 2024. gada budžeta atlikuma
4. Barkavas pagasta pārvaldes īpašumu uzturēšanas nodaļai 500,00 EUR Zāles pļāvēja - raidera iegādei no Barkavas pagasta pārvaldes 2024.gada atlikuma
5. Barkavas pagasta pārvaldei 599,00 EUR elektriskā auto uzlādes stacijas iegādei no Barkavas pagasta pārvaldes 2024.gada atlikuma
6. Barkavas pagasta pārvaldei 1 480,00 EUR putnu vērošanas torņa Lubāna ezera krastā būvniecības PVN apmaksai no Barkavas pagasta pārvaldes 2024.gada atlikuma
7. Ošupes pagasta pārvaldes Aktīvās atpūtas centram 1 480,00 EUR ventilācijas sistēmu remontam no Ošupes pagasta pārvaldes 2024.gada atlikuma
8. Ošupes pagasta pārvaldei 678,00 EUR putnu vērošanas torņa Lubāna ezera krastā būvniecības PVN apmaksai no Ošupes pagasta pārvaldes 2024.gada atlikuma
9. Cesvaines apvienības pārvaldei 948,55 EUR atkritumu izvešanas ugunsgrēka seku likvidēšanā apmaksai no Madonas novada pašvaldības dabas resursa nodokļa ieņēmuma atlikuma
10. Mētrienas pagasta pārvaldes Īpašumu uzturēšanas nodaļai 2 929,47 EUR autobusa Mercedes Benz ar valsts reģistrācijas numuru HN8924 remontam no Mētrienas pagasta pārvaldes 2024.gada atlikuma
11. Vestienas pagasta pārvaldei 965,00 EUR Kāla ezera pieejas pie ūdens labiekārtošanai no Vestienas pagasta pārvaldes 2024. gada atlikuma.

Domes priekšsēdētājs A. Lungevičs

*Ankrava 29374376*